ΓΡΑΠΤΗ ΕΡΩΤΗΣΗ E-3960/00

υποβολή: Ioannis Averoff (PPE-DE) προς την Επιτροπή

(20 Δεκεμβρίου 2000)

Θέμα: Εφαρμογή της οδηγίας ΕΟΚ 85/337, όπως τροποποιήθηκε από την οδηγία 97/11 Νομός Ιωαννίνων, Ήπειρος

Στα νοτιανατολικά του Νομού Ιωαννίνων, στα Τζουμέρκα, μεταξύ των παραδοσιακών οικισμών, Καλαρρύτες, Συρράκο και Ματσούκι που έχουν επίσης ανακηρυχθεί και ως περιοχές ιδιαίτερου φυσικού κάλλους από το Υπουργείο Πολιτισμού από το 1975, η τεχνική εταιρίαδροηλεκτρική ΑΕ, θυγατρική της ΤΕΡΝΑ ΑΕ, έχει σκοπό να κατασκευάσει και να εκμεταλλευτεί ένα συγκρότημα τεσσάρωνδροηλεκτρικών έργων συνολικής ισχύος 19,6 MW και προϋπολογισμού 13 δισεκατομμυρίων δραχμών. Τα κοινοτικά συμβούλια των τριών κοινοτήτων εξέφρασαν ομόφωνα την αντίθεσή τους στα σχέδια της Εταιρίας.

Ωστόσο, παρόλες τις ομόφωνες αποφάσεις των κοινοτικών συμβουλίων και χωρίς το νομαρχιακό συμβούλιο να έχει γνωμοδοτήσει, τα αρμόδια Υπουργεία Περιβάλλοντος, Ανάπτυξης και Γεωργίας ενέκριναν τους περιβαλλοντικούς όρους του έργου χωρίς να λάβουνπόψη τις γνωμοδοτήσεις των οργανισμών αυτών κατά παράβαση της εθνικής και Κοινοτικής νομοθεσίας.

Η οδηγία του Συμβουλίου 85/337/ΕΟΚ(1) σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, προβλέπει ρητά στο άρθρο 6.2 ότι πρέπει να δίνεται στο ενδιαφερόμενο κοινό η δυνατότητα να εκφράσει τη γνώμη του πριν αρχίσει το σχέδιο. Το άρθρο 8 της ίδιας οδηγίας προβλέπει επίσης ρητά ότι οι πληροφορίες που συγκεντρώνονται δυνάμει του άρθρου 5, 6 και 7 πρέπει να λαμβάνονταιπόψη στα πλαίσια της διαδικασίας για τη χορήγηση αδείας.

Τα κράτη μέλη είναιποχρεωμένα να συμμορφώνονται με τις παραπάνω διατάξεις.

1. Τί μέτρα έχει λάβει η Επιτροπή ώστε η παραπάνω οδηγία να εφαρμόζεται στην Ελλάδα στην πράξη και κατά γράμμα, ειδικά όσον αφορά τα άρθρα 6 και 8, καθώς και τί προτίθεται να πράξει σχετικά με την παραπάνω αναφερόμενη παράβαση;

2. Εάν η Επιτροπή έχει διαπιστώσει ήδη την κακή μεταφορά της οδηγίας η οποία έγινε από το 1990 με την Υπουργική απόφαση 69269/5387/90, γιατί ολιγωρεί επί μια δεκαετία, καθώς και σε ποιό στάδιο βρίσκεται η ενσωμάτωση της οδηγίας 97/11/ΕΚ(2);

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(28 Φεβρουαρίου 2001)

Η Επιτροπή δεν διέθετε πληροφορίες σχετικά με το έργο στο οποίο αναφέρεται το Αξιότιμο Μέλος του Κοινοβουλίου. Επί τη βάσει των στοιχείων που ανακοινώθηκαν, η Επιτροπή προτίθεται να απευθυνθεί στις ελληνικές αρχές και να ζητήσει διασαφηνίσεις για τη διαδικασία εκτίμησης των επιπτώσεων που διεξήχθη αναφορικά με τοπόψη έργο.

Όσον αφορά τις διαδικασίες επί παραβάσει που έχουν κινηθεί κατά της Ελλάδας, η Επιτροπή, διαπιστώνοντας την απουσία μέτρων για τη μεταφορά στο ελληνικό εθνικό δίκαιο της οδηγίας 97/11/ΕΚ(1), προσέφυγε στο Δικαστήριο στις 11 Οκτωβρίου 2000 (υπόθεση C-2000/374). Εξάλλου, η Επιτροπή, θεωρώντας ότι τα εθνικά μέτρα εκτέλεσης για τη μεταφορά στο ελληνικό δίκαιο της οδηγίας 85/337/ΕΟΚ(2) δεν ανταποκρινόταν προς τις διατάξεις της οδηγίας, είχε εκκινήσει διαδικασία επί παραβάσει το 1993. Παρά ταύτα, η Επιτροπή αναθεώρησε τις αιτιάσεις αυτής της διαδικασίας, λόγω των βελτιώσεων που επέφεραν οι ελληνικές αρχές στην εφαρμογή τηςπόψη οδηγίας κατά τη διάρκεια της δεκαετίας του 1990. Η Επιτροπή, όμως, βασιζόμενη σε νέα αξιολόγηση, διαπίστωσε ότι μερικά σημεία της ελληνικής νομοθεσίας εξακολουθούν να μην ανταποκρίνονται σε ορισμένες διατάξεις της οδηγίας και για τον λόγο αυτόν αποφάσισε να προσφύγει στο Δικαστήριο.

(1) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(2) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 175 της 5.7.1985.